Exqrch/javanese-Komodo-pixelgpt huggingface dataset:
Kalih taun salajengipun, ing taun 1116, Yejong punika ngirim petisi sanèsipun kanthi nyethakaken malih panyuwunipun instrumen musik kanggé upacara lan dipunparingi walesan saking Huizong kanthi ngirim bebungah ingkang langkung ageng malih saking instrumen musik ingkang sadèrèngipun (ingkang punika instrumen "yayue", kanthi cacahipun 428) lan dipunsarengi kaliyan jogèd tradhisional lan dhawuhan ingkang jumbuh, wiwitanipun tradhisi "aak", Koréa
Ketingalipun bebungah-bebungah kasebat wonten ing taun 1114 lan 1116 kalebet bagéyan saking usaha kanggé pikantuk kasetyanipun Goryeo anggènipun nglawan Jurchen, nanging strategi punika kabukti boten kasil; Goryeo panggah nétral lan kutha krajan Song, kaifeng dados kagunganipun Jin ing taun 1127
Yejong punika ugi gadhah kawigatèn marang botani, ngempalaken tuwuh-tuwuhan ingkang langka saking sedaya Koréa lajeng ngirim dhateng Tiongkok minangka ijolan kaliyan tuwuh-tuwuhan Cina
Ugi sedangunipun mangsa pamaréntahipun, industri keramik punika ngrembaka kanthi desain Koréa ingkang kathah wonten ing Tiongkok ingkang sepisanan
Pamaréntahan Yejong ingkang dipuntandhani mrosotipun wasésa déning para penasehat papréntahan lan para pejabat sanèsipun ingkang asring padudon setunggal lan setunggalipun
Pérangan punika dipuntambah kaliyan sansaya angèlipun militèr kaliyan Jurchen ing sisih lor, damel munduripun sansaya tebih dhateng buku-buku lan ritual Taoisme
Yejong dipun-gantos déning putranipun, Injong sasampunipun piyambakipun séda
Injong punika putra permaisuri Yejong, ingkang putri kekalih Yi Cha-gyom, pangarsa klan wonten ing Incheon
Cathetan babagan Yejong ingkang sejatosipun ("sillok") dipundamel kompilasi déning tigang tiyang sejarawan (kalebet sarjana Konfusian Kim Bu-sik, ingkang dipuntunjuk dados tiyang ingkang nyathet buku padintenan krajan utawi "ji", ing taun 1121) wiwit saking taun 1123.
Jan Vertonghen Jan Bert Lieve Vertonghen (]; lair 24 April 1987) inggih punika satunggaling juru main bal-balan profèsional saking Bèlgi ingkang samenika main ing Liga Primér Inggris klub Tottenham Hotspur lan Tim Nasional Bal-balan Bèlgi
Piyambakipun dados juru main bèg tengah, ugi saged dados bèg kering
Vertonghen miwiti karir senioripun ing klub Walanda Ajax ing 2006 lan sampun nindakaken 220 pertandhingan lan 28 gol kanggé tim punika ing sedaya kompetisi, lan adamel piyambakipun dipundadosaken kaptèn wiwit 2011
Piyambakipun menangaken kalih kajuwaran Eredivisie lan kalih KNVB Cup ing klub punika, lan ing taun 2012 piyambakipun pikantuk préstasi minangka 'Pemain Bal Walanda Taun Menika'
Vertonghen dipuntransfer dhateng klub Tottenham ing wulan Juli 2012, lan damel préstasi minangka 'Tim PFA taun punika' ing mangsa kapisan ing Liga Primér, lan nindakaken 200 pertandhingan kanggé Spurs
Vertonghen miwiti karir internasional kanthi debut ing Timnas Bèlgi taun 2007 lan sampun nindakaken 96 caps.
Gulliver (Philip H.) ya ik ahli antropologi saka Maldon, Karajan Manunggal, kalairan ing tanggah 2 Sèptèmber 1921
Pandhidhikan ing pawiyatan luhur naté ana ing University of London (B.Sc.) ing taun 1947
Panlitian lapangan antropologis sing linakoni déning dhèwèké ya iku ana ing Kenya (taun 1948), Uganda (taun 1950-1951), Tanzania (taun 1952 ganti 1954), Arusha (1956), lan Shona, Rhodesia (taun 1961)
Philip iki duwé pisumbangané ing pangembangan téoritis lan métodhologi ètnografi.
Riyal Saudi Riyal (Arab: ‎‎ "Riyāl", ISO 4217 kode: "SAR") punika dhuwit saka Kerajaan Arab Saudi
Asring dicekak . utawa SR "(Saudi Riyal)"
Itungan iki dipérang dadi 100 Halala (Arab: ‎‎ "Halalah")
Siji "Ghirsh" iku padha karo limang Halala
Riyal wis dadi mata uang kang digunakake déning Arab Saudi wiwit krajan negara iki diadegaké lan mata uang saka Hijaz sadurungé Arab Saudi iki kawangun
Riyal Hijaz riyal iki digawé dhedhasar (sanadyan ora padha) Koin Ottoman 20 "kuruş" lan banjur dipérang dadi 20 "ghirsh"
Panulisan latin luwih asring nggunakaké "ghirsh" tinimbang "qirsh"
Iki nuduhaké carané ngecapaké ing Arab Saudi, sanadyan ing tulisan Arab nggunakaké
Ing taun 1960-an, sistem iki diganti dadi 20 ghirsh = 1 riyal lan sistem iki dianggo ing taun 1963 kanthi pengenalan pecahan "halala", kang nilaine 1/100 riyal
Ing taun 1925, koin tembaga transisional kanggo 1/4 lan 1/2 qirsh (ing swenèh bagéan negara, dipocapaké girsh) dicetak ing Makkah déning Ibn Saud
Ing taun 1926, koin 1/4, 1/2 lan 1 potongan cupro-nikel qirsh dicetak lan diwenèhi jeneng "Raja Hijaz lan Sultan Nejd"
Ing taun 1927, gelar kerajaan diowah dadi "Raja Hijaz, Nejd, lan depedensi" lan koin dicetak ing bentuk 1/4, 1/2 lan 1 qirsh nganggo cupro-nikel lan 1/4, 1/ 2 lan 1 riyal nganggo slaka
Ing taun 1935, koin kapisan didum kanthi jeneng Arab Saudi
wujudé koin slaka kanthi nilai 1/4, 1/2 dan 1 riyal kang arep 50% luwih enteng daripada cetakan sadurungé
Cupro-nikel 1/4, 1/2 dan 1 qirsh diedarke taun 1937
Ing taun 1946 (AH 1365), akèh koin cupro-nikel diimbangi kanthi angka Arab 65 kang karo Krause lan Mishler digambarke sebagai "sawijining langkah kanggo medhot monopoli penukar dhuwit nganggo dhuwit koin." Cupro-nikel 2 dan 4 qirsh ditepungaké ing 1957
Ing taun 1963, pamaréntah nepangaké "halala" dhumateng masarakat
Saliyané iku, pamaréntah uga nyétak dhuwit 1 halala
Ing taun 1972, pamaréntah nyétak manèh koin kupro-nikel 5, 10, 25 lan 50 halala, ditulis kanthi wujud ghir utawa riyal (1, 2 qirsh, 1/4, 1/2 riyal)
Ing taun 1976, koin kupro-nikel sariyal didum, dinilai 100 halala
Koin bimetalik sariyal (100 halala), didum ing tahun 1999
Séri anyar koin 1, 5, 10, 25, lan 50 halala lan koin bimetalik 1 lan 2 riyal didum ing taun 2016
Seri 6 (Seri 2016)
Otoritas Moneter Arab Saudi nepungaké séri dhuwit kertas anyar kanthi gambar Raja Salman ing dhuwit kertas 5 nganti 100 riyal, lan gambar Raja Abdulaziz Al Saud ing dhuwit kertas 500 riyal
Wiwit Juni 1986, IMF wis nyetel nilai tukar tetep kanggo riyal ya iku, 1 Dollar A S = 3,75 riyal, kang tegesé 1 riyal = 0.266667 dolar
Nilai tukar iki resmi dibukak wiwit tanggal 1 Januari 2003.
Gumperz ya iku ahli antropologi lan linguistik saka Hattingen, Jerman, kalairan 9 Januari 1922
Pandhidhikan John ing pawiyatan luhur naté ana ing University of Cincinnati (BA) ing taun 1947
Sabanjuré ing University of Michigan lan olèh gelar MA ing taun 1951 lan Ph.D
Panlitian lapangan antropologis kang linakoni ana ing Michigan bagéyan kidul (tuan 1952), Indhi ing taun 1954, 1964, lan 1967, Nurwègen ing taun 1964, Ostenrik ing taun 1969, lan Inggris ing taun 1974 nganti 1982
John iki dadi minangka salah siji pelopor sosiolinguistik lan kawentar minangka pangadeg sub-disiplin penting ya iku sosiolinguistik interaksi.
Akhil Gupta Akhil Gupta ya iku ahli antropologi saka Bilaspur, Madhya Pradesh, Indhi, kalairan ing tanggal 21 Maret 1959
Pandhidhikané pawiyatan luhur naté ana ing Western Michigan University (BS) ing taun 1977
Panlitian lapangané ana ing Uttar Pradesh bagéyan kulon, Indhi ing taun 1984 lan 1991
Uga ing Goa, Indhi ing taun 1995
Awalé Akhil iki didhidhik minangka teknik mekanik
Nanging sabanjuré dhèwèké iki karenan karo bab antropologi
Malah Akhil iki kawentar amarga pisumbangané ing bab antropologi mligi ing bab pulitik èkonomi, transnasional kapitalisme, lan korupsi.
Genre musik Genre musik utawa jinis musik ya iku pamérangan musik kang manut karo èmper-èmperan utawa padha klawan musik liyané
Musik uga bisa diklasifikasikaké miturut kritéria liyané, contoné géografi
Sawijining genre bisa ditetepaké déning teknik musik, gaya, konteks, lan téma musik
Panglompokan miturut aliran utawa gaya
Umumé, musik diklompokaké miturut pigunané, kang bisa diklompokaké ing telung domain, ya iku Seni Musik, Musik Populèr, lan Musik Tradhisional
Musik Seni (Art Music)
Musik Seni, utawa asring kasebut Musik Serius lan music-musik sajinise (musik avant garde, kontemporer) iku istilah kang panglompokan jinis musik kang dhedhasar teori wangun musik Klasik saka Eropah utawa jinis-jinisé musik ètnis liyané kang diserep utawa dijupuk minangka dhasaring komposisi
Beda karo musik Populer, musik jinis iki biasané langgeng lan ora bakal kepangan jaman
Tokoh-tokoh Indonesia komposer kang nggawe jinis musik kaya ngene iki, antara liya: Amir Pasaribu, Tri Suci Kamal, Slamet Abdul Syukur, Rahayu Supanggah, Otto Sidharta, Tony Prabowo, Michael Roman, I Wayan Sadre, Iwan Gunawan, Dody Satya E
Musik klasik biasané ngarujuk karo musik klasik saka Éropah, nanging kadhangkala uga ngarujuk marang musik klasik saka Persia, Indhia, lan liya-liyané
Ing musik klasik saka Éropah dhéwé kasusun saka sawatara suwé, contoné baroque, klasik, lan romanesque
Musik klasik iku istilah kang isih amba tegesé, biasane ngacu marang musik kang asal mulané saka tradhisi seni Western utawa Kulonan, musik kristen, lan musik orkestra, kang periodhe wektune saka abad kaping-9 tumeka abad kaping-21.[1]
Aron Iakovlevich Gurevich Aron Iakovlevich Gurevich ya iku ahli antropologi saka Moskow, Ruslan, kalairan ing taun 1924
Pandhidhikan ing pawiyatan luhur naté ana ing Moscow State University, olih gelar BA ing taun 1946 lan Ph.D
Aron iki mratélaké bab sujarah antropologi
Ing awal kajiané, dhèwèké fokus ing bab rèkonstruksi pandhangan dunya bab bebrayan Éropah
Dhèwèké uga karenan ing bab prosès praktik sosial budaya lan cengkorongan perilaku individu
Aron uga nuduhaké interaksi antara manungsa lan budhaya minangka mentalitas budhaya.
Alfred Cort Haddon Alfred Cort Haddon ya iku ahli antropologi saka London, Karajan Manunggal, kalairan ing tanggal 24 Mèi 1855
Alfred iki naté olèh pandhidhikan pawiyatan luhur saka University of Cambridge, olih gelar BA ing taun 1878
Sabanjuré olih gelar Sc.D
Panlitian lapangan antropologis kang linakoni ya iku ana ing kapuloan Aran (taun 1890 lan 1891) lan Selat Torres ing Papua Nugini ing taun 1888, 1898, lan 1914
Alfred iki kawentar banget amarga pisumbangané ing antropologi Inggris
Dhèwèké naté mimpin Cambridge Anthropological Expedition marang selat Torres, Papua Nugini ing taun 1898-1899 lan ngukuhaké antropologi minangka èlmu disiplin ana ing Inggris
Alfred séda ing tanggal 20 April 1940 ing Cambridge, Karajan Manunggal.
Sekretaris (manuk) Manuk sekretaris (Inggris: "secretarybird"; jeneng ilmiah: "Sagittarius serpentarius") jinis manuk pamangsa ukuran gedhé kang manggon terrestrial
Manuk iki unggas èndhemik saka Afrika, kerep ditemokaké ing lemah sesuketan lan savannah ing wilayah sub-sahara Afrika
Senadyan kalebu ordo Accipitriformes, kang uga kalebu akèhing manuk pamangsa diurnal liyané kaya déné manuk layangan, elang, vulturelan "harrier", nanging jinis iki diklasifikasikaké menyang familia dhéwé, ya iku Sagittariidae
Jeneng misuwur kang umum iki dinuga asalé saka jambulé kang dawa kaya déné pulpèn saka wulu
Hipotesis paling anyar nyebutaké manawa tembung "sekretaris" wis diselang saka basa Prancis sing njupuk tembung saka arab "saqr-et-tair" kang tegesé "manuk memangsan." Pasebaran lan habitat
Manuk Sekretaris iku manuk endemik saka Sub-Sahara Afrika lan non-migran, sanajan padha pindhah manut papan sumber pangane
Pasebarane saka Mauritania tumeka Somalia lan sisih kidule Cape of Good Hope
Manuk iki uga ditemokaké ing macem-macem dhataran, saka dhataran gisik tumeka dhataran dhuwur
Papan panggonan utawa habitate Manuk Sekretaris luwih tinarbuka, ya iku ing grasslands lan savannas.
Buku éléktronik Buku éléktronik (asring dicekak e-Buku utawa ebooks) iku buku digital vèrsi éléktronik saka buku
Yèn buku umumé kasusun saka kolèksi saka kertas kang isiné ngemot tèks utawa gambar, déné buku éléktronik isiné ngemot informasi digital kang uga awujud tèks utawa gambar
Saiki buku elektronik diminati jalaran ukurané kang luwih cilik tinimbang buku cithak, lan buku éléktronik uga umumé duwé fitur "search" utawa panggolèkan, saéngga tembung ing buku éléktronik bisa cepet ketemu nalikané digolèki
Ana manéka warna format buku éléktronik populèr, antaraning liya, ya iku tèks polosan, pdf, jpeg, doc lan html
Saben format nduwèni kaluwihan lan kakurangan dhéwé-dhéwé, lan uga gumantung saka piranti kang digunakaké kanggo maca buku éléktronik
Ana manéka warna sumber buku éléktronik kang bisa digolèki ing internet, ana kang gratis utawa ana uga kang mbayar luwih dhisik sadurungé bisa diaksès.
Edward Twitchell Hall Edward Twitchell Hall ya iku ahli antropologi saka Missouri, Amérikah Sarékat, kalairan ing tanggal 16 Mèi 1916
Edward naté olèh pandhidhikan pawiyatan luhur ana ing University of Denver (BA) ing taun 1936
Panlitian lapangan kang linakoni déning Edward iku naté ana ing Navaho lan Hopi ing taun 1933 nganti 1937
Uga akéh papan manèh kanggo ngembangaké karir panlitiané
Pisumbangané Edward iku cukup akèh, amarga iku dhèwèké wis nulis buku bab antropologis lan laris banget ing pasaran
Dhèwèké karenan ing bab linguistik, arsitèktur, psikiatri, lan ètnologi.
Irving Hallowell A.Irving Hallowell ya iku ahli antropologi saka Philadelphia, Pennsylvania, Amérikah Sarékat, kalairan ing tanggal 28 Desember 1892
Hallowell olèh pandhidhikan pawiyatan luhur ana ing University of Pennsylvania lan olih gelar BA ing taun 1911 uga MA ing taun 1920
Panlitian lapangan kang linakonan déning Hallowell ya iku ana ing Cree ing taun 1930 lan Ojibwa ing taun 1932
Awalé Hallowell iki nekuni bidang bisnis
Sabanjuré dhèwèké iki ngalih ing pagawéyan sosial
Amarga iku, Hallowell dadi karenan ing antropologi lan sinau ing Frank Speck ing University of Pennsylvania
Dhèwèké ana pisumbangané ing bab ètnografi bebrayan Ojibwa
Hallowell séda ing tanggal 10 Oktober 1974 ing Wayne, Pennsylvania.
Hamilton ya iku ahli antropologi wanita saka Johannesburg, Afrika Kidul, kalairan ing tanggal 17 Agustus 1958
Panlitian lapangan antropologis sing linakonan ya iku ana ing Swaziland, KwaZulu-Natal, Afrika Kidul ing taun 1982 nganti 1988
Uga ing Turki taun 1996-1997
Carolyn iki minangka antropolog sujarah kang karenan ing bab pulitik lan kakuwasan, gambaran Zulu, arsip alam, produksi sujarah, lan konstitusi intelèktual publik ing Afrika Kidul.
William David Hammond-Tooke William David Hammond-Tooke ya iku ahli antropologi saka Cape Town, Afrika Kidul, kalairan ing tanggal 30 Agustus 1926
Ing taun 1946, dhèwèké olih gelar BA, taun 1948 olih gelar MA, taun 1952 olih gelar 1952
Panlitian lapangan kang linakoni déning Willliam ya iku ana ing kutha Cape Town ing taun 1948, Transkeian Bhaca ing taun 1949, Johannesburg ing tuan 1950, tanjung Nguni ing taun 1955, Mpodonmise ing taun 1960–1965, lan Kgaga ing taun 1976
William iki kawentar minangka antropolog Afrika Kidul
Dhéwéké uga ana pisumbangan ing bab ètnografi bebandingan, mitos, carané nambani penyakit, sikir, lan kekrabatan bebrayan.
Don Handelman Don Handelman ya iku ahli antropologi saka Montreal, Kanada, kalairan ing taun 1939
Pandhidhikan pawiyatan luhur Handelman iki naté anan ing McGill University
Dhéwéé olèh gelar BA ing taun 1960 lan MA ing taun 1964
Panlitian lapangan antropologis kang naté linakoni déning dhèwèké ana ing Quebec (taun 1963), Nevada (taun 1964), Israel (taun 1968), Newfoundland (taun 1973–1974), Sri Lanka (taun 1979), Los Angeles (taun 1984), lan Andhra Pradesh, Indhi (taun 1992)
Dhèwèké ngembangaké tèori antropologi ing bab prosès interaksi lan alam ritual.
Radamel Falcao Radamel Falcao García Zárate (]; 10 Februari 1986), utawi kawentar kanthi asma Radamel Falcao, utawi Falcao, inggih punika satunggaling juru main bal-balan profèsional saking Kolombia ingkang main dados penyerang utawi striker ing Ligue 1 klub AS Monaco
Piyambakipun ugi dados kaptèn tim ing Tim Nasional Bal-balan Kolombia
Falcao punika pikantuk jejuluk "El Tigre" (basa Spanyol kanggé tembung "macan") utawi "Raja Liga Éropah UEFA"
Falcao miwiti kariripun ing klub Lanceros Boyacá, salajengipun pindhah dhateng klub saking Argentina River Plate ing ngriku piyambakipun menangaken jawara Liga Primér Divisi Argéntina mangsa 2007-2008 lan turnamèn Clausura
Taun 2009, piyambakipun nggabung ing klub Portugis Porto lan menangaken sapérangan titel jawara, kados jawara Liga Éropah UEFA 2010-2011 lan dobel jawara Liga Primera ing mangsa 2010-2011
Falcao dados juru main panyithak gol ingkang kathah piyambak ing klub FC Porto lan dados panyithak gol ingkang kathah piyambak ing Liga Éropah lan Piala UEFA
Piyambakipun ugi dados juru main Kolombia kapisan ingkang pikantuk bebingah Portuguese Golden Ball "award"
Wulan Agustus 2011, Falcao dipuntransfer dhateng Atlético Madrid kanthi regi transfer 40 yuta Euro, lan kasil mbekta klub punika ngantos dados jawara Liga Éropah UEFA taun 2011-2012 lan Super Cup UEFA taun 2012
Falcao pungkasanipun kacathet dados topskor ing Liga Éropah kanthi kalih klub ingkang bènten
Wulan Mèi 2013, Falcao pindhah dhateng klub promosi énggal Monaco kanthi regi transfer ingkang mecahaken rékor inggih punika 60 yuta Euro
Nanging amargi cidra ligamèn ndadosaken Falcao absèn kanggé sawetawis wekdal Falcao nelasaken kalih mangsa salajengipun kanthi status dipunampil ing klub Liga Primér Inggris klub Manchester United lan Chelsea, ing pungkasanipun Falcao wangsul malih ing klub Monaco ing taun 2016 lan mbekta klub punika dhateng jawara Ligue 1 mangsa 2016-2017
Falcao miwiti debut ing Timnas Colombia nalika taun 2007 lan sampun nindakaken 70 caps pertandhingan lan nyithak 28 gol, andadosaken Falcao minangka topskorer ingkang kathah piyambak Kolombia
Piyambakipun sampun mbéla Timnas Kolombia ing Copa Amerika 2011 lan Copa Amerika 2015, nanging absèn ing Piala Donya 2014 amargi cidra.
Safaripark Beekse Bergen Safaripark Beekse Bergen utawa Taman Safari Beekse Bergen iku sawijining taman safari ing provinsi Brabant Lor, Walanda
Dunungé ana ing antarané kutha Tilburg lan Hilvarenbeek
Para tamu bisa nekani taman iki nganggo mobil lan nyeksèni sato kéwan Afrika
Kebon raja iki sing gedhé dhéwé sa-Benelux, ing kéné ana luwih saka 150 jinis sato kéwan sing diingu, saka kéwan mamalia cilik nganti tekan manuk raksesa
Ing ara-ara amba ana zébra, jerapah, lan manuk kasuwari
Saliyané iku uga ana singa, warak, gajah, lan macan thuthul
Ana sawatara cara kanggo para tamu nekani taman safari iki, mawa lumaku, numpak mobil, numpak bus, lan numpak prau
Wiwit sawatara taun, wong uga bisa niliki taman iki mawa kano
Safari mawa mobil iku kontrovèrsial, awit akèh tamu sing ora manut aturan taman
Contoné iku ora olèh makani kéwan, karepé supaya kéwan-kéwan ora lara utawa mati
Saliyané iku wong uga ora olèh metu saka mobil
Aturan iki kerep dilanggar, mula akèh kéwan sing direksa mawa pager
Senadyan ngono ing sasi Maret 2012, ana insidèn mawa macan thuthul.
Richard Handler Richard Handler ya iku ahli antropologi saka Indiana, Pennsylvania, Amérikah Sarékat, kalairan ing tanggal 17 Mei 1950
Richard naté olèh pandhidhikan pawiyatan luhur ana ing Columbia University (BA) ing taun 1972
Panlitian lapangan antropologis kang linakonan ya iku ana ing Quebec (taun 1976, 1977, 1980, 1983) lan ing Williamsburg, Virginia ing taun 1990
Richard iki ana pisumbangané ing bab pulitik budaya ing nasionalis Quebec.
Diego Forlán Diego Forlán Corazzo (]; lair 19 Méi 1979) inggih punika satunggaling juru main bal-balan profèsional saking Uruguay ingkang main ing klub Kitchee ing Liga Primér Hongkong
Piyambakipun naté pikantuk préstasi ping kalih Tropi Pichichi lan Sepatu Emas Èropah
Piyambakipun ugi pikantuk Sepatu Emas FIFA minangka juru main ingkang saé piyambak ing Piala Donya FIFA 2010
Piyambakipun dados satunggaling juru main bal paling agung ing Uruguay
Forlan ndhèrèk nggabung ing klub Argèntina klub Independiente sasampunipun main saé ing tim enèm, lan sasampunipun nindakaken sekawan mangsa ingkang suksès, piyambakipun napakasmani kontrak kanggé Manchester United Inggris
Penampilanipun kanggé United mboten patosa suksès kados ing Independiente, sanajan piyambakipun menangaken Liga Primér Inggris ing mangsa 2002-2003 lan Piala FA ing taun 2003-2004
Ing mangsa 2004, Forlan pindhah dhateng klub Spanyol Villarreal
Ing mangsa kapisan ing klub punika, Forlan nyithak 25 gol lan menang Tropi Pichichi
Sasampunipun kalih mangsa suksès ing Villarreal, Forlán nggabung klub Atlético Madrid, lan ing klub punika Forlán dados panyithak gol ingkang kathah piyambak malih, lan dados juru main bal kapisan ingkang pikantuk bebingah Trofi Pichichi ngantos kaping kalih sasampunipun Ronaldo
Forlán dados panyithak gol kamenangan Atlético ing final Piala Éropah UEFA 2010 mengsah F.C
Taun 2011, piyambakipun nggabung ing klub Italia Inter Milan sadèrèngipun pindhah malih dhateng klub Internasional ing taun 2012
Forlan ugi gadhah karir internasional ingkang suksès, nyithak 36 gol kanggé Timnas Uruguay wiwit dhebut taun 2002, kalebet ing Piala Donya FIFA 2002
Piyambakipun dados panyithak gol ingkang kathah piyambak kanthi gunggung gangsal gol wekdal Uruguay suksès mlebet urutan sekawan ing Piala Donya FIFA 2010, lan pikantuk bebingah Bal Emas FIFA kanggé juru main ingkang saé piyambak ing turnamèn punika
Tanggal 12 Juli 2011, ing Copa Amerika 2011 Argèntina, Forlan nindakaken pertandhingan ingkang kaping 79 ing karir internasionalipun wekdal mengsah Mèksiko, mecahaken rékor ingkang sampun dipuntindakaken kiper Rodolfo Rodríguez wiwit taun 1986
Tanggal 20 Juni 2013, ing pertandhingan mengsah Nigéria ing Piala Konféderasi FIFA 2013 piyambakipun dados tiyang Uruguay kapisan ingkang nindakaken ngantos 100 pertandhingan
kanthi nyithak 36 gol, Forlán dados juru main Uruguay kanthi gol ingkang kathah piyambak saking taun 2011 ngantos Luis Suárez mecahaken rekor kasebat kalih taun kapengker
Piyambakipun mutusaken kanggé pènsiun saking bal-balan internasional tanggal 11 Maret 2015.
Nagara Wa Nagara Wa (Wa: "Mēng Vax" utawa "Meung Va"; Basa Cina: 佤邦, "pinyin": Wǎ Bāng; Basa Myanmar: ဝပြည်နယ်; Basa Jawa: ꧋ꦟꦒꦫꦮ꧉) ya iku sawijining negara kang ora misuwur ing Myanmar lan saiki ing ngisoré pangawasan Wilayah Khusus Wa 2 laladan Shan Lor
Ibukutha negara iki ing Pangkham (Basa Cina: 邦康, "pinyin": Bāngkāng, mbiyen jenengé Panghsang, 邦桑)
Jeneng "Wa" dijupuk saka kelompok etnis Wa, singdadi panyatur basa Austrosiatik
Mayoritas wong Wa nganut kepracayan animisme
Ana sing agamané Kristen utawa Buddha, tapi jumlahé sithik
Biyen Wa dijuluki "Wa Liar" karo Tentara Inggris amarga akehe tukang paten wong
Negara Wa dipérang dumadi wilayah lor lan kidul kang kapisah siji lan sijine
Ing sisih kidul jembar laladané udakaral 13.000 km persegi (5.000 mil persegi) kang watesan karo Thailand lan dumadi 200.000 cacah jiwa
Gunggung laladan Nagara Wa ya iku
Tokoh pulitik nagara iki akèh-akèhé saka Wong Wa
Pamaréntah Wa nganggo sistem pulitik kaya Nagara Cina, ya iku nduwéni partai tunggal ("Partai Persatuan Nagari Wa") lan komité sentral
Sacara "de facto," Nagara Wa iku laladan swatantra (daerah otonom) saka Myanmar, sesambetan Myanmar lan Wa didasarké ing koeksistensi damai, ya iku Wa ngakoni pamaréntah pusat ngatur sekabehané nagara Myanmar
Basa kerja ing Negara Wa ya iku Basa Cina
Basa Mandarin kidul-kulon lan Basa Wa dinggo basa padinan, nanging ing sekolahan, basa sing digunaaké yaku Basa Mandarin Standar
Giyaran TV ing nagara iki migunakaké Basa Mandarin Standar lan Basa Wa
Komoditas nagara iki sakèhé didol menyang Cina
Ing nagara iki Renminbi ditetepaké minangka mata uang
China Mobile dhuwéni jangkauan sinyal ing pirang-pirang papan ing negara Wa.
Nagara Wa nduwéni 15 distrik
Negara iki wujudé gunung-gunung, kanthi èrèngan kang jero
Titik ngisor dhéwé udakara 600 meter saka dhuwuré permukaan sagara, kanthi titik dhuwur dhéwé luwih saka 3000 meter
Wiwitané, Nagara Wa gantungké marang prodhuksi opium
Kanthi sengkuyungan saka Cina, Negara Wa wiwit nganakaké nandur karet lan teh
Nagara iki ngolah 220.000 hektar karet
Amargi urbanisasi saka pucuk gunung menyang dataran kang gembur, pungkasané warga uga nandur jagung, pari, lan sayur-sayuran
Puluhan warga mati amargi kecilakan saka munggah gunung
Nagara Wa sacara ékonomi gumantung marang Cina, amarga njurung sacara finansial lan nekakaké penasihat militer lan gaman.
Jan Oblak Jan Oblak (lair 7 Januari 1993) inggih punika satunggaling juru main bal-balan profèsional saking Slowén ingkang main ing klub Spanyol Atlético Madrid lan Tim Nasional Bal-balan Slowén dados kiper
Oblak napakasmani kontrak kaliyan klub Portugal Benfica ing umur 17 taun, lan kalebet bagéyan saking tim ingkang menangaken trèbel dhomèstik ing Benfica mangsa 2013-2014
Salajengipun Oblak pindhah dhateng Atlético Madrid kanthi béaya transfer 16 yuta éuro, dados kiper La Liga paling awis
Nalika mangsa 2015-16 piyambakipun pikantuk bebingah Tropi Ricardo Zamora minangka kiper ingkang saé piyambak